
     REPUBLIKA HRVATSKA
     TRGOVAČKI SUD U OSIJEKU


U IME REPUBLIKE HRVATSKE

R J E Š E N J E


Trgovački sud u Osijeku, po sutkinji Nadi Roso, na temelju prijedloga sudske savjetnice Marine Ljubičić Knežević, u stečajnom predmetu povodom zahtjeva Financijske agencije, Regionalnog centra Osijek, OIB: 85821130368, Osijek, L. Jagera 3, za provedbu skraćenog stečajnog postupka nad stečajnim dužnikom Daisy`s Delights jednostavno društvo s ograničenom odgovornošću za trgovinu i usluge, Osijek, Ružina ulica 41, MBS: 030146658, OIB: 38370036531, 8. studenoga 2017.	

    r i j e š i o   j e

I. Obustavlja se skraćeni stečajni postupak nad stečajnim dužnikom Daisy`s Delights jednostavno društvo s ograničenom odgovornošću za trgovinu i usluge, Osijek, Ružina ulica 41, MBS: 030146658, OIB: 38370036531.
	
II. Postupak će se nastaviti prema općim odredbama Stečajnog zakona.


Obrazloženje


Dana 18. listopada 2017. na ovome Sudu zaprimljen je zahtjev za provedbu skraćenog stečajnog postupka Financijske agencije, Regionalnog centra Osijek, Klasa: 110-07/17-01/04, Ur.broj: 04-06-17-5016 od 11. listopada 2017.  nad stečajnim dužnikom Daisy`s Delights jednostavno društvo s ograničenom odgovornošću za trgovinu i usluge, Osijek, Ružina ulica 41, MBS: 030146658, OIB: 38370036531.

Nakon izvršenog uvida u sudski registar Sud je 20. listopada 2017. sukladno čl. 430. Stečajnog zakona (Narodne novine, broj: 71/15; u daljnjem tekstu SZ) objavio Oglas na mrežnoj stranici e-oglasna ploča sudova kojim je utvrdio ukupni iznos evidentiranog duga stečajnog dužnika, pozvao osobu ovlaštenu za zastupanje stečajnog dužnika da u roku od 15 dana od dana objave oglasa podnese sudu javnobilježnički ovjerovljeni prokazni popis imovine i obveza dužnika na propisanom obrascu te također pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka nad dužnikom te da uplate predujam u iznosu od 10.000,00 kuna za pokriće troškova postupka na žiro račun ovoga suda. 

Dana 7. studenog 2017. zaprimljen je podnesak Županijskog državnog odvjetništva u Osijeku, broj: S-DO-138/2017 od 6. studenoga 2017. kojim je na posebnom obrascu sukladno čl. 16. SZ-a dostavljen prijedlog vjerovnika Republike Hrvatske, Ministarstva financija, Porezne uprave, Područnog ureda Osijek, za otvaranje stečajnog postupka nad predmetnim stečajnim dužnikom iz razloga što prema istom ima tražbinu u iznosu od 7.922,43 kuna koja se temelji na knjigovodstvenom stanju duga na dan 30. listopada 2017. koju dužnik nije namirio.  Također, vjerovnik je naveo da kod stečajnog dužnika postoji stečajni razlog zato što u Očevidniku redoslijeda osnova za plaćanje koja vodi Financijska agencija ima više evidentiranih osnova za plaćanje u razdoblju dužem od 60 dana koje je trebalo bez daljnjeg pristanka dužnika naplatiti s bilo kojeg od njegovih računa, a prema podacima Financijske agencije na dan 27. listopada 2017. isti je u blokadi 136 dana.  

Slijedom navedenog, skraćeni stečajni postupak je obustavljen i isti će se nastaviti primjenom općih odredaba Stečajnog zakona, sukladno čl. 433. SZ-a, obzirom nisu ispunjene pretpostavke za istodobno otvaranje i zaključenje skraćenog stečajnog postupka u smislu čl. 431. SZ-a.


                                               U Osijeku 8. studenoga 2017. 


Zapisničar:      
Snježana Markotić Jurić

                                                                                  		              Sudac
								           Nada Roso
																				      Sudska savjetnica
								Marina Ljubičić Knežević

UPUTA O PRAVNOM LIJEKU:
Protiv ovog rješenja nezadovoljna stranka može putem ovog suda izjaviti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka. 

